郡守命之垣速微服至吉，无使丰民知。之垣既抵新任，丰民闻之，怅然如失父母。信州故有宋赵忠定公一杯亭，民为新其亭，易名「攀云」，并祀焉。吉阳为邹忠介公故里，之垣至，忠介方没，力营其身后事，且为立祠，其治吉如治丰。久之，丁内艰归，服阕，崇祯年间，补任福建松溪县县令。曾任湖广提学御史，取授御史，时中官张彝宪监户工二部，外吏入觐者皆匍匐上谒，之垣独不往。侍郎陈子壮以争宗室改官事下狱，之垣疏救之。留中不下，遂请病归。起补原官，出按湖广，首辅温体仁以其尝疏侵之，奏其人善病，不任封疆。仍移病去。体仁归，召对平台称旨，命按江